Indhold

# Arbejde med grupper

Du kan kombinere flere grafikobjekter til en gruppe så du kan bruge dem som et enkelt objekt.

Du kan flytte, ændre størrelse, vride eller konvertere alle objekter i en gruppe på samme tid, og du kan på ethvert tidspunkt gå ind i gruppen for at ændre enkeltdelene i gruppen.

Du kan ændre egenskaberne (linjestørrelse, udfyldningsfarve og mere) på alle objekter i en gruppe på samme tid, og du kan på et hvert tidspunkt gå ind i gruppen for at ændre enkeltdelene i gruppen.

Grupper kan også indlejres til at danne grupper indenfor andre grupper.

### For at gruppere objekter

1. Marker objekterne sammen, som du vil gruppere. Hold Skift-tasten nede mens du klikker på de enkelte objekter.

2. Højreklik på ethvert af de valgte objekter for at åbne den tilhørende menu. I Calc og Writer er kommandoerne i undermenuen Grupper, mens de er i øverste niveau af menuen i Impress og Draw.

3. Vælg Gruppe.

   For at vælge objekterne, kan du også trække en markeringsramme omkring objekterne.

For eksempel kan du gruppere alle objekterne i et firmalogo for at kunne flytte og forstørre logoet som et enkelt objekt.

Efter du har grupperet objekter, vil markering af en hvilken som helst del af gruppen markere hele gruppen.

### For at indtaste en gruppe

1. Højreklik på ethvert objekt i gruppen. I Calc og Writer er kommandoerne i undermenuen Grupper, mens de er i øverste niveau af menuen i Impress og Draw.

2. Vælg Rediger gruppe

3. Nu kan du vælge og redigere et enkelt objekt i gruppen.

Du kan tilføje eller slette objekter til og fra en gruppe i denne tilstand.

Objekterne som er ikke en del af gruppen vises med dæmpede farver.

### For at forlade en gruppe

1. Højreklik på ethvert objekt i gruppen. I Calc og Writer er kommandoerne i undermenuen Grupper, mens de er i øverste niveau af menuen i Impress og Draw.

2. Vælg Forlad gruppe.

For at forlade en gruppe i Draw eller Impress kan du også dobbeltklikke hvor som helst udenfor gruppen.

### For at ophæve grupperingen af en gruppe

1. Højreklik på ethvert objekt i gruppen. I Calc og Writer er kommandoerne i undermenuen Grupper, mens de er i øverste niveau af menuen i Impress og Draw.

2. Vælg Opløs gruppe.

Nu kan du vælge og redigere alle objekter som individuelle objekter.

Relaterede emner

Markering af underliggende objekter

Gruppering af objekter

Støt os venligst!